**Ticijaus ir Bodės taisyklė** – taisyklė, nusakanti vidutinius planetų ir mažųjų planetų (asteroidų žiedas) nuotolius nuo Saulės.

Formulė
-------

Pagal šią taisyklę, kiekvienos planetos orbitos didysis pusašis, {\displaystyle a}, gali būti apskaičiuojamas pagal formulę

{\displaystyle \textstyle a=n+4}
Čia {\displaystyle \scriptstyle n=0,3,6,12,24,48\ldots }, atitinkamai Merkurijui, Venerai, Žemei ir t. t. tolstant nuo Saulės.
Matavimo vienetai parinkti tokie, kad Žemės {\displaystyle \scriptstyle a=10}. Padalinus gautą {\displaystyle a} iš 10, gaunami planetų atstumai astronominiais vienetais.
Tada formulę galima parašyti taip:

{\displaystyle \textstyle a=0.4+0.3\cdot 2^{m}}
kur {\displaystyle \scriptstyle m=-\infty ,0,1,2\ldots }

Duomenys
--------

Atstumų, apskaičiuotų su Ticijaus - Bodės taisykle, ir tikrų atstumų palyginimas.

  


| Planeta | k (n/3) | T-B apskaičiuotas atstumas (AU) | Tikras atstumas (AU) | % paklaida |
| --- | --- | --- | --- | --- |
| Merkurijus | 0 | 0.4 | 0.39 | 2.56 % |
| Venera | 1 | 0.7 | 0.72 | 2.78 % |
| Žemė | 2 | 1.0 | 1.00 | 0.00 % |
| Marsas | 4 | 1.6 | 1.52 | 5.26 % |
| Cerera1 | 8 | 2.8 | 2.77 | 1.08 % |
| Jupiteris | 16 | 5.2 | 5.20 | 0.00 % |
| Saturnas | 32 | 10.0 | 9.54 | 4.82 % |
| Uranas | 64 | 19.6 | 19.2 | 2.08 % |
| Neptūnas  | 128 | 38.8 | 30.06 | 29.08 % |
| Plutonas1 | 256 | 77.22 | 39.44 | 95.75 % |

1 Cerera buvo laikoma planeta nuo 1801 iki 1860. Plutonas nuo 1930 iki 2006. Dabar Plutonas, kaip ir Cerera, Eridė yra laikomi mažosiomis planetomis.

2 Plutonui pagal šią taisyklę daug labiau tinka Neptūno atstumas - 38.8 AU. Tada paklaida būtų tik 1.62%.

Teorinis pagrindimas
--------------------

Ticijaus ir Bodės taisyklė neturi jokio tvirto teorinio pagrindo. Greičiausiai ji susijusi su orbitiniu rezonansu ir laisvės laipsniais, nes ją galima pritaikyti kiekvienai stabiliai planetų sistemai. Dėl orbitinio rezonanso Saulės sistemoje yra vietų, kuriose negali būti ilgalaikių stabilių orbitų.

Saulės sistemos kūrimosi ir evoliucijos modeliai rodo, kad bet kokia stabili planetų sistema turėtų paklusti Ticijaus ir Bodės taisyklei.

Saulės sistemos planetų palydovų ir egzoplanetų sistemos
--------------------------------------------------------

Yra labai mažai sistemų, kurioms būtų galima patikrinti Ticijaus - Bodės taisyklės tinkamumą. Saulės sistemoje tik dvi planetos, turinčios didelių palydovų, kurių formavimasis labai primena planetų formavimasį, sistemas. Penkių didžiausių Jupiterio palydovų ir didžiųjų Urano palydovų nuotolius galima apskaičiuoti pagal kitokias nei Ticijaus ir Bodės taisykles.

Iš kol kas atrastų kitų planetinių sistemų, tik 55 Cancri turi pakankamai planetų, kad būtų galima bandyti pritaikyti panašią į Ticijaus ir Bodės taisyklę. Šiai sistemai buvo pritaikyta formulė a = 0.0142 *e* 0.9975 *n*, pagal kurią 2 AU atstumu iki žvaigždės turėtų būti penkta dar neatrasta planeta arba asteroidų žiedas.

Šaltiniai
---------

1. ↑  Cohen, Howard L. „The Titius-Bode Relation Revisited". Suarchyvuotas originalas 2007-09-28. Nuoroda tikrinta 2008-02-24.
2. ↑  Arcadio Poveda and Patricia Lara (2008). „The Exo-Planetary System of 55 Cancri and the Titus-Bode Law" (PDF). *Revista Mexicana de Astronomía y Astrofísica* (44): 243–246.
3. ↑  Ivan Kotliarov (21 June 2008). „The Titius-Bode Law Revisited But Not Revived". Nuoroda tikrinta 2008-06-28.